b'\n_START_ARTICLE_\nDragica Poto\xc4\x8dnjak\n_START_SECTION_\n\xc5\xbdivljenje\n_START_PARAGRAPH_\nDragica Poto\xc4\x8dnjak se je rodila leta 1958 v Prelogu na Hrva\xc5\xa1kem, leta 1964 se je z dru\xc5\xbeino preselila v Ljubljano, kjer se je po splo\xc5\xa1nem \xc5\xa1olanju vpisala na \xc5\xa1tudij dramske igre na AGRFT. Leta 1981 je diplomirala in se v istem letu zaposlila kot dramska igralka v Slovenskem mladinskem gledali\xc5\xa1\xc4\x8du.\n_START_SECTION_\nDelo\n_START_PARAGRAPH_\nKot igralka Dragica Poto\xc4\x8dnjak deluje tudi v drugih poklicnih in eksperimentalnih gledali\xc5\xa1\xc4\x8dih po Sloveniji. Do leta 1991, ko se je za\xc4\x8dela na Balkanu vojna, je delala tudi v gledali\xc5\xa1\xc4\x8dih na Hrva\xc5\xa1kem, v Srbiji, \xc4\x8crni gori in Makedoniji._NEWLINE_V svoji karieri je sodelovala s pomembnimi slovenskimi in tujimi re\xc5\xbeiserji, med katere sodijo Toma\xc5\xbe Pandur, Rahim Burhan, Du\xc5\xa1an Jovanovi\xc4\x87, Janez Pipan, Matja\xc5\xbe Berger in Dragan \xc5\xbdivadinov.Ve\xc4\x8d let je kot mentorica, igralka in dramati\xc4\x8darka ustvarjala z begunci (najbolj odmevno je bilo njeno delovanje v skupini Nepopravljivi optimisti v letih 1992-1996) in skozi umetni\xc5\xa1ko dejavnost opozarjala na grozote vojne. Poleg tega se ukvarja tudi s pedago\xc5\xa1kim delom in se posve\xc4\x8da pisanju lastnih dramskih tekstov ter pesmi. Napisala je pretresljivo zgodovinsko dokumentarno knjigo o pilotu Toniju Mrlaku.'